Džamija u Gradskoj

Džamija u Gradskoj ili  Gradska (u narodu Gracka, a ranije i Zagracka, za gradom) nalazi se u naselju Gradska, oko četiri kilometra sjeveroistočno od Ljubuškog.

 Historija 
Džamiju u Gradskoj sagradili su mještani 1923. godine. Staru džamiju džematlije su srušile i na njenim temeljima sagradili veću sa betonskom munarom, visokom 32 metra sa dvije šerefe. Svečano otvorenje ove džamije obavljeno je 16. septembra 1989. godine.

Srušena je od strane HVO-a 1993. godine.

 Lokacija 
Locirana je u centru mjesta u Nunića mahali, na lokalitetu Stajine.

 Arhitektura 
Stara džamija je bila bez munare i bez većih arhitektonskih vrijednosti. Nekoliko metara desno od džamije sagrađen je podijum od kamena dimenzija oko 1,5 x 1,5 x 1,5 m na koji se ulazilo uz kamene stepenice. S ovog podijuma učio se ezan.

Desetak metara desno od džamije nalazi se čatrnja koju je u hajrat sagradila Hata Maksumić.

 Imam 
Imamsku dužnost u ovoj džamiji vršio je više godina Mustafa ef. Spago, a poslije njega izvjesni Kurtović. Od 1975. godine ovu dužnost je vršio Ahmed ef. Bandić.

 Obnova 
Džamija je obnovljena i ponovo otvorena u julu 2006. godine.

 Također pogledajte 
 Spisak džamija u Bosni i Hercegovini

 Reference 

 Vanjski linkovi 

 Zvanična stranica Islamske zajednice u Bosni i Hercegovini
 Zvanična stranica muftijstva Mostar

Kategorija:Džamije u Ljubuškom